Pályafutását Brazíliában kezdte az Internacional csapatánál. 24 évesen szerződött Európába a Parma csapatához, amellyel 1992-ben Olasz Kupát, egy évre rá KEK-et nyert. Három év után a Reggiana csapatához igazol, majd egy évre rá, 1994 nyarán már világbajnokként szerződött újra Brazíliába, az Atlético Mineiróhoz. 1998-tól játszott újra európai csapatban, a Galatasaray kapusaként számos címet megnyert. Kétszeres török bajnok (1999, 2000), kétszeres török kupagyőztes (1999, 2000) lett, 2000-ben az Arsenal elleni döntőben megnyerte az UEFA-Kupát és a Real Madrid ellen a Szuper Kupát is. Egy évre rá a Bajnokok Ligájában negyeddöntőig jutott. Pályafutása végén, 35 évesen még két évre a Parma játékosa lett, így újra tagja volt egy Olasz kupa győztes csapatnak.